Stadsbygd Sparebank

Stadsbygd Sparebank er en selvstendig sparebank med hovedkontor i Rissa sentrum i Indre Fosen kommune, Trøndelag. I tillegg har banken avdelingskontor i Leksvik.

Banken er, sammen med 78 andre sparebanker i Norge, medeier i Eika Gruppen, og samarbeider dessuten med de andre 3 lokale sparebankene på Fosen: Bjugn Sparebank, Ørland Sparebank og Åfjord Sparebank.

Historie  
Etableringen i 1892 kom som konsekvens av kommunedelingen i 1860 da Stadsbygd kommune ble delt i Stadsbygd og Rissa. Stadsbygdens Prestegjelds Sparebank, som var etablert i 1847 var lokalisert i det nyopprettede Rissa Herred, og det var opplevelse i bygda av at banken ikke ivaretok hele sitt dekningsområde. Etter en underskriftskampanje i Stadsbygd søkte så Stadsbygdens Herredsstyre om å få dele den eksisterende bank slik at bygda kunne få sin egen bank. Initiativtakere til delingen var daværende ordfører i Stadsbygd, Nils Nilsen Pukstad og senere stortingsrepresentant Benjamin Schei. Slike sparebankfisjoner var vanlige på 1800-tallet, og fulgte vanligvis kort tid etter kommunedelinger. Den tidligere Stadsbygdens Prestegjelds Sparebank tok etterhvert navnet Rissa sparebank.

Referanser

Eksterne lenker 
 

Næringsliv i Indre Fosen
Banker i Eika Gruppen